Jegyzőkönyv
Készült: 2026. szeptember 26-án megtartott munkaértekezletről.
1. Az értekezlet megnyitása
Masszi János, iskolánk igazgatója megnyitotta az értekezletet, majd az alábbiakról tájékoztatta a jelenlévőket:
● A 2026/2027-es tanévet az új reform alapján indítjuk az első évfolyamokban. A többi évfolyamon továbbra is a leghatékonyabb, korszerű oktatási módszerek alkalmazásával folyik majd az oktatás. Pedagógusaink az innovációs és specializációs képzéseken átfogó ismereteket és tapasztalatokat szereztek.
● A nyári napközis tábor mindkét hete nagy sikerrel és pozitív visszajelzésekkel zárult. A következő tanévben a tábor várhatóan már csak egy hétig tart majd.
● A nyár folyamán megtörténtek a szükséges javítási munkálatok, többek között a tantermek és a kapuk festése is.
● A következő napon befejeződik az új, modern belépési rendszer kiépítése. 8.00 és 13.00 óra között az iskola zárva tart, a pedagógusok ki- és belépése saját chipjeik segítségével történik.
● A nyár folyamán az iskola weboldalát hackertámadás érte, amelyet sikeresen elhárítottak.
● A következő munkaértekezlet időpontja augusztus 31., 11.00 óra, amelyen a pedagógustanács dönt a szülői értekezletek formájáról és időpontjáról.
● Augusztus 27–28-án tantárgybizottsági megbeszélésekre kerül sor. Az ezekről készült jegyzőkönyveket augusztus 31-ig kell leadni. Emellett folytatódik az osztálytermek rendezése is.
● A 2026/2027-es tanévben is havonta kerül sor munkaértekezletekre és szakmai megbeszélésekre az egyes tantárgybizottságok és módszertani csoportok hatékony működésének biztosítása érdekében.
● Szeptember 1-jén, 8.30 órakor kerül sor a tanévnyitó ünnepségre az iskola udvarán. Ezt követően az osztályokban megtartják az első osztályfőnöki órákat, sor kerül az adatok ellenőrzésére, valamint a további szervezési feladatok elvégzésére.
● Szeptember 2-án az osztályfőnökök hagyományosan saját osztályaikban tartják meg az „Ember és természet” tematikus napot. Ezt követően tűzriadó-gyakorlatra is sor kerül. Aznap ebéd biztosított, és az iskolai klub is működik.
● Szeptember 3-tól órarend szerinti oktatás kezdődik.
● Mivel szigorodtak a Szociális Biztosító szabályai, minden érintettnek folyamatosan tájékozódnia kell az anyasági ellátással, a betegállománnyal, valamint a munkaviszonyban nem álló szülők szülésével kapcsolatos változásokról.
2. Domonkos Tímea igazgatóhelyettes tájékoztatója
Domonkos Tímea igazgatóhelyettes asszony vette át a szót, és az alábbiakról tájékoztatta a pedagógusokat:
● A szakköri javaslatokat szeptember 9-ig kéri leadni. A javaslatokban pontosan fel kell tüntetni a szakkör megnevezését magyarul és szlovákul, a foglalkozást vezető pedagógus nevét, valamint azt, hogy melyik osztályt vagy évfolyamot érinti.
● Tolmácsolta a gondnok és a takarító személyzet kérését, miszerint folytatódik a lomtalanítás, ezért a feleslegessé vált tárgyakat és a lomokat kérik a folyosóra kihelyezni.
● Kérik továbbá, hogy a pedagógusok időben tájékoztassák a gondnokot és a takarító személyzetet a szülői értekezletek várható időpontjáról, hogy a takarítás és az iskola nyitvatartása megfelelően megszervezhető legyen.
● E-mailben kiküldésre kerül az az információ, amely tartalmazza, hogy az egyes osztálytermek takarításáért melyik takarító személyzet felel.
● Szeptember 2-án az egyes osztályok az osztályfőnökök felügyeletével megválasztják a diákparlament képviselőjét. A megválasztott képviselő nevét közölni kell, mivel a diáktanács üléseinek időpontjáról és egyéb információkról a továbbiakban már közvetlenül a képviselők kapnak tájékoztatást.
● A szeptemberi diáktanácsülésen új elnökválasztásra kerül sor.
● Az új diákok dokumentációs anyagai az igazgatóságon találhatók, az illetékes osztályfőnökök átvehetik azokat.
● Lehetőség van ügyeletekre, valamint további, plusz ügyeletekre is feliratkozni.
3. Ozorák Erika igazgatóhelyettes tájékoztatója
Ozorák Erika, az újonnan kinevezett igazgatóhelyettes asszony vette át a szót.
● Az órarendek elkészültek, az értekezletet követően átvehetők. Amennyiben indokolt változtatásra lenne szükség, várja a pedagógusok javaslatait.
● A 9.B osztályterem osztóteremként funkcionál, amelyet az órarendben az „SpF” rövidítés jelöl.
● Az öltözőkre és az ajtókra felkerülnek a megfelelő matricák és jelölések.
● Az Oktatási Program 140 oldalas törzsanyaga elektronikus úton elküldésre kerül, a további dokumentumok pedig csatolmányként lesznek elérhetők. Kéri a pedagógusokat, hogy az anyagot ellenőrizzék, hogy az később az iskola weboldalára is felkerülhessen.
4. Az értekezlet lezárása
Az értekezlet zárásaként az iskola vezetősége minden jelenlévőnek eredményes és sikeres munkát kívánt a 2026/2027-es tanévhez.

